
Hej,
====

Er det normalt for en dreng at få små bryster når man rammer puberteten? Der er nogle små "plader" agtige ting, inde under dine brystvorter. 

Jeg har lavet research og fundet ud af at det hedder gynækomasti, men jeg ved bare ikke om man kan få det væk uden at have brug for en operation!

Hjælp! :(

 
Drenge Bryster
==============



 Hejsa,

  
Der er mange drenge, som udvikler bryster i puberteten. For nogle er det et symptom på en lidelse, som netop er gynækomasti, som kan kræve en operation, men for de fleste forsvinder brysterne igen i løbet af puberteten. Så vent bare og se, det går sandsynligvis i sig selv igen :-)

Jeg håber du kunne bruge svaret, og ellers er du altid velkommen til at skrive ind til brevkassen igen. 

Mange hilsner fra Regitze 

 

Hej med dig,

Jeg kan godt forstå, at det er svært, når kroppen begynder at ændre sig, men ser umiddelbart ingen grund til at blive urolig. Det er en hel almindelig del af puberteten at kroppen ændrer sig. Ud fra hvad jeg lige kan læse mig til om gynækomasti skulle det være ganske normalt - især i begyndelsen af puberteten. Årsagen er angiveligt den ekstra produktion af kønshormoner og gynækomastien forsvinder ofte af sig selv, når kroppen får finjusteret hormonproduktionen. For at få øvrig bekræftelse kan du eventuelt opsøge en læge, som har mere viden på området.

Jeg håber mit svar kan hjælpe,

Venlige hilsner Kamilla.

 